2018. gada 8. maijā Noteikumi Nr. 269

Rīgā (prot. Nr. 23 4. §)

**Grozījumi Ministru kabineta 2013. gada 6. augusta noteikumos Nr. 468 "Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību"**

Izdoti saskaņā ar

Valsts un pašvaldību institūciju amatpersonu un

darbinieku atlīdzības likuma 39. pantu,

Latvijas Republikas Zemessardzes likuma

34. panta trešo daļu un

Sociālo pakalpojumu un sociālās palīdzības likuma

3. panta otro daļu un 8. panta piekto daļu

1. Izdarīt Ministru kabineta 2013. gada 6. augusta noteikumos Nr. 468 "Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību" (Latvijas Vēstnesis, 2013, 153. nr.; 2015, 193. nr.) šādus grozījumus:

1.1. aizstāt noteikumu tekstā (izņemot 6.12. apakšpunktu) vārdu "ārstniecības" ar vārdiem "veselības aprūpes";

1.2. izteikt 3. punktu šādā redakcijā:

"3. Izdevumus par šajos noteikumos minētajiem veselības aprūpes pakalpojumiem sedz, ja tos ir saskaņojis un apstiprinājis Nacionālo bruņoto spēku vienības vai Zemessardzes vienības ārsts vai ārsta palīgs. Izdevumu pamatotību ārsts vai ārsta palīgs izvērtē pēc medicīniskajā dokumentācijā norādītās medicīniskās informācijas atbilstības maksājuma dokumentā norādītajam ārstniecības vai farmaceitiskajam pakalpojumam.";

1.3. papildināt noteikumus ar 4.1 punktu šādā redakcijā:

"4.1 Karavīram izdevumus par veselības aprūpes un sociālās rehabilitācijas pakalpojumiem sedz, ja tie saņemti:

4.11. saskaņā ar Nacionālo bruņoto spēku ārstniecības iestādes ārstniecības personas nosūtījumu;

4.12. saskaņā ar Nacionālo bruņoto spēku līgumiestādes ārsta nosūtījumu, ja nav iespējams saņemt šo noteikumu 4.11. apakšpunktā minēto nosūtījumu;

4.13. saskaņā ar citas ārstniecības iestādes ārsta nosūtījumu, ja nav iespējams saņemt šo noteikumu 4.11. un 4.12. apakšpunktā minēto nosūtījumu.";

1.4. izteikt 5.4. apakšpunktu šādā redakcijā:

"5.4. medicīniskās rehabilitācijas pakalpojumi, pamatojoties uz Nacionālo bruņoto spēku Centrālās medicīniskās ekspertīzes komisijas lēmumu un ņemot vērā ārstējošā ārsta rekomendācijas;";

1.5. svītrot 5.6. apakšpunktā vārdus "ja ir ārstējošā ārsta nosūtījums";

1.6. svītrot 5.7. apakšpunktā vārdus "ja ir fizikālās medicīnas ārsta vai fizikālās un rehabilitācijas medicīnas ārsta nosūtījums";

1.7. izteikt 5.8. apakšpunktu šādā redakcijā:

"5.8. zobu higiēnista sniegtie veselības aprūpes pakalpojumi, zobu labošana un ekstrakcija;";

1.8. papildināt noteikumus ar 5.1 punktu šādā redakcijā:

"5.1 Nacionālo bruņoto spēku komandieris var noteikt apmaksājamo izdevumu limitu par saņemtajiem veselības aprūpes pakalpojumiem.";

1.9. svītrot 6.2. apakšpunktā vārdus "zobu higiēna un";

1.10. aizstāt 6.12. apakšpunktā vārdu "ārstniecības" ar vārdu "medicīniskā";

1.11. svītrot 6.13. apakšpunktu;

1.12. svītrot 7. punktā vārdus un skaitli "(izņemot 5.9. apakšpunktu)";

1.13. papildināt 8.1. apakšpunktu aiz vārdiem "vai apmaksā karavīra" ar vārdiem "vai zemessarga";

1.14. papildināt 12. punktu aiz vārdiem "no personiskajiem līdzekļiem" ar vārdiem un skaitli "saskaņā ar šo noteikumu 4.1 punktu".

2. Noteikumi stājas spēkā 2018. gada 30. jūnijā.

Ministru prezidents Māris Kučinskis

Aizsardzības ministrs Raimonds Bergmanis